CELEX: 62019TN0316
Language: fi
Date: 2019-05-23 00:00:00
Title: asia T-316/19: Kanne 23.5.2019 — BU v. komissio

15.7.2019   
            
            
               FI
            
            
               Euroopan unionin virallinen lehti
            
            
               C 238/27
            
         
      Kanne 23.5.2019 — BU v. komissio
      (asia T-316/19)
      (2019/C 238/32)
      Oikeudenkäyntikieli: italia
      
         Asianosaiset
      
      
         Kantaja: BU (edustaja: asianajaja E. Bonanni)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 2.8.2018 antaman päätöksen
               
            
                  —
               
               
                  velvoittamaan komission maksamaan 21 440 euroa
               
            
                  —
               
               
                  velvoittamaan komission maksamaan viivästyskorkoa 23.1.2017 alkaen maksun tapahtumiseen asti
               
            
                  —
               
               
                  oikeuttamaan kantajan saamaan vahingonkorvausta 500 000 euroa tai kohtuulliseksi harkitun rahamäärän
               
            
                  —
               
               
                  velvoittamaan komission korvaamaan oikeudenkäyntikulut.
               
            Toissijaisesti
      
                  —
               
               
                  määräämään, että komission on vahvistettava, että asiaa koskevat tosiseikat vastaavat (ennen vuotta 2006 voimassa olleiden) määräysten 10 artiklassa tarkoitettua erityistapausta, ja siten palautettava ensisijaisessa vaatimuksessa tarkoitettu rahamäärä.
               
            Tai ainakin
      
                  —
               
               
                  määräämään, että komission on pyydettävä lääketieteellisen lautakunnan lausunto (vuonna 2006 voimaan tulleiden) yhteisten määräysten 20 ja 22 artiklan mukaisesti.
               
            
         Oikeudelliset perusteet ja pääasialliset perustelut
      
      Nimittävä viranomainen on kieltäytynyt soveltamasta kantajaan, joka on jo todettu pysyvästi ja täydellisesti työkyvyttömäksi ammattitaudin vuoksi, tapaturma- ja ammattitautivakuutusta koskevien ennen 1.1.2006 voimassa olleiden määräysten 10 artiklaa asiassa, joka koskee ammattitautia sairastavan kantajan hengityselimistölle haitallisen avopurennan korjaamiseen liittyneen hoidon kustannusten korvaamista.
      Kanteensa tueksi kantaja vetoaa
      
                  1)
               
               
                  siihen, että kantajaa hoitavan lääkärin lausunnon ja saavutetun tuloksen perusteella on epäilyksetöntä, että kantajan saamat hoidot ovat olleet kiireellisiä ja välttämättömiä määräysten 10 artiklassa tarkoitetulla tavalla
               
            
                  2)
               
               
                  hyvän hallinnon periaatteen loukkaamiseen, koska 23 artiklassa tarkoitetulle asiantuntijalle, johon komission nimeämä lääkäri on turvautunut, toimitettu asiakirja-aineisto on ollut epätäydellinen ja koska asian käsittelyn kyseiseen vaiheeseen osallistuneet kolme lääkäriä ovat tuntemattomasta syystä menetelleet hyvän ammattitavan vastaisesti muun muassa kiistämällä kantajan nenän perustoimintojen ja erityisesti hänen vahingoittuneen hengityselimistönsä tulehduksilta suojaamisen merkityksen ja sen jälkeen kiistämällä avopurennan korjaamisella saavutetun hyödyn
               
            
                  3)
               
               
                  siihen, että nimittävä viranomainen kieltäytyy soveltamasta kantajaan analogisesti yhteisten määräysten 22 artiklaa niiden 23 artiklan sijasta, jota asiassa ei todetusti sovelleta, vaikka sama nimittävä viranomainen on toisaalta pyytänyt unionin tuomioistuimen presidenttiä soveltamaan 22 artiklaa ”toisen lääkärin” nimeämiseksi viran puolesta: lääketieteelliseen lautakuntaan turvautuminen takaa kantajalle sekä toimeksiannon vahvistamisen asianmukaisesti että asiakirja-aineiston täydellisyyden.